Kolhīda

Kolhīda () jeb Egrisa () bija gruzīnu valsts, kas atradās Melnās jūras austrumu krastā, mūsdienu Gruzijas rietumdaļā.

Kolhīda pirmoreiz rakstītos avotos minēta Asīrijas karaļa Tukulti-Ninurtas I valdīšanas laikā (1245.—1209. g. p.m.ē.), kad viņš piemin "40 ķēniņus pie Augšējās [Melnās] jūras".

Uzskata, ka kolhi bija viena no pirmajām kartvelu valodās runājošajām ciltīm mūsdienu Gruzijas teritorijā un dzīvoja Kaukāzā kopš vidējā bronzas laikmeta.David Marshall Lang. The Georgians. lpp. 59. Frederick A. Praeger. New York (1966).Antiquity 1994. lpp. 359. The Great Soviet Encyclopedia: Значение слова "Колхи" в Большой Советской ЭнциклопедииThe Cambridge Ancient History, John Anthony Crook, Elizabeth Rawson, lpp. 255David Marshall Lang. The Georgians. lpp. 75, 76-88. Frederick A. Praeger. New York (1966). Viņi bija mūsdienu rietumgruzīnu, sevišķi lazu, megrēliešu un svanu tiešie priekšteči. Kolhīda kopā ar Ibēriju bija senākais gruzīnu valstiskais veidojums, kas deva būtisku pienesumu vēlākās Gruzijas Karalistes un gruzīnu nācijas izveidē.Cyril Toumanoff, Studies in Christian Caucasian History, lpp. 69, 84Christopher Haas, Early Christianity in Contexts, An Exploration Across Cultures and Continents, Chapter Three: Caucasus, Baker Publishing Group (November 18, 2014),Charles Burney, David Marshall Lang. The Peoples of the Hills: Ancient Ararat and Caucasus. lpp. 194-94. Phoenix Press. (2001)Svante E. Cornell. Autonomy and Conflict, Ethnoteritoriality and Separatism in the South Caucasus-Cases of Georgia. lpp. 130. Uppsala University. Stockholm (2002) Par Kolhīdas daudznacionālo iedzīvotāju sastāvu vēsta sengrieķu un romiešu avoti, kas pauž, ka Dioskūrijā (mūsdienu Suhumi) vien runāja no 70 līdz 300 dažādās valodās.

Sengrieķu mitoloģijā Kolhīda zināma kā argonautu galamērķis, kuri turp devās, lai iegūtu zelta aunādu. To argonautu vadonim Jāsonam palīdzēja iegūt Kolhīdas valdnieka meita Mēdeja. Sengrieķi Kolhīdu raksturoja kā zemi, kas bagāta ar zeltu, dzelzi, kokmateriāliem un medu. Kolhi savas preces galvenokārt tirgoja antīkajām hellēņu pilsētvalstīm.W. E. D. Allen, A history of the Georgian people (1932), lpp. 123Nigel Wilson, Encyclopedia of Ancient Greece, lpp. 149

Mūsdienās Kolhīdas teritorija veido Gruzijas rietumu daļu, aptverot Imeretiju, Guriju, Raču-Lečhumi un Lejassvanetiju, Megreliju-Augšsvanetiju, Adžāriju un Abhāziju Gruzijā, Sočus un Tuapsi Krievijā, kā arī Artvinas, Rizes un Trabzonas ilu Turcijā.Ronald G. Suny — The Making of the Georgian Nation. Indiana University Press. lpp. 8

 Atsauces 

 Ārējās saites 

Kategorija:Gruzijas vēsture
Kategorija:Bijušās valstis